cyanic-selkie/wikianc huggingface dataset:
Demi Lovato
Erreish j'ee fo-screeu marish Hollywood Records, skeayl Lovato magh e chied albym pop-chiaull chraaee, Don't Forget (2008), haink stiagh ayns earroo daa er y chaart Americaanagh Billboard 200. Haink yn albym eiyrtyssagh echey, Here We Go Again (2009), stiagh ayns earroo nane ayns ny Steatyn Unnaneysit ec y traa cheddin ren yn arrane enmyssagh roshtyn earroo queig jeig er y chaart Hot 100. She prowaltys pop-chiaull as R&B co-emshiragh va'n trass albym seyrlann eck Unbroken (2011), chur magh y singyl "Skyscraper". Skeayl ee magh e kiarroo albym hene-enmyssit ayns 2013, haink stiagh ayns earroo tree er y Billboard 200, as yn arrane "Heart Attack" coontit mastey arraneyn yn albym shen. She mestey annym-chiaull as cooishyn appee va e queigoo as e sheyoo albymyn, Confident (2015) as Tell Me You Love Me (2017). Chossyn ee enmyssaght son Aundyr Grammy er lieh yn albym Confident, tra haink er "Sorry Not Sorry", y singyl toshee voish yn albym Tell Me You Love Me, dy ve ny hingyl s'yrjey eck er ny kaartyn Americaanagh erreish da ren eh roshtyn earroo shey. Lurg brishey, haink e shiaghtoo albym Dancing with the Devil... the Art of Starting Over ayns 2021, haink stiagh ayns earroo daa ayns ny Steatyn Unnaneysit, as e hoghtoo albym, Holy Fvck, ayns 2022.
Er y çhellveeish, chloie Lovato yn karacteyr enmyssagh 'sy sitcom Sonny with a Chance (2009–2011), as she briw er y straih chiaullee cho-hirreydagh The X Factor USA v'ee da'n nah as y trass imbee. Chammah's shen, chloie ee karacteyr aafilleydagh 'syn aittys kiaullee Glee (2013–2014) as 'sy sitcom Will & Grace (2020). Chloie ee 'sy fillym drama çhellveeish Princess Protection Program (2009), 'sy fillym aittys bioghit Smurfs: The Lost Village (2017), as 'syn aittys kiaullee Eurovision Song Contest: The Story of Fire Saga (2020) myrgeddin.
Ta Lovato er ny chreck ny smoo na 24 millioonyn dy recortyssyn ayns ny Steatyn Unnaneysit as t'ee er ny gheddyn ram accolaidyn, goaill stiagh Aundyr MTV Video Music, 14 Aundyryn Teen Choice, queig Aundyryn People's Choice, daa Aundyryn Latin American Music, un recortys Guinness World Record, as v'ee coontit stiagh er y rolley bleinoil jeh'n Time 100 ayns 2017. She immeeaghtagh er son shiartanse dy chooishyn sheshoil, as ta e kestalyn lesh çhingys-ee as mee-ymmyd stoo er ny gheddyn arrey mooar voish ny meanyn. Myr freggyrt, hoilshee ee magh y lioar hene-choonee Staying Strong: 365 Days a Year (2013) as skeayl ee magh ny filmyn feanishagh Demi Lovato: Simply Complicated (2017) as Demi Lovato: Dancing with the Devil (2021).
Alpha
She kied lettyr yn abbyrlhit Greagagh eh alpha (A, α) (άλφα). Haink eh ass aleph Feaneeckagh. Haink aittyn Romanagh as A Kyrillagh ass.
Shennaghys
T'ad gra dy daink alpha jeh screeu caslys jeh kione ghow ayns Jalloo-ocklyn Egyptagh ny'n abbyrlhit Proto-Sinaitagh. Haink y cowrey shoh trooid corys screeuee Feaneeckagh dys ny Greagee.
Ymmyd
Cha nel lhiurid breeockle ec Greagish yeianagh, as ta alpha çheet er giare dagh keayrt.
Alpha as Omega
Dy caslyssagh, ta alpha (myr fockle ny lettyr) çheet er kied tampleyr ny ard-hampleyr red ennagh. Rere'n Chonaant Noa, ta Jee graa "Mish Alpha as Omega, yn toshiaght as y jerrey, yn chied 'er as y fer s'jerree." (Ashlish 22:13).
Coadyn co-earrooder
Ayns HTML as XML, ta A mooar ec "<tt>&Alpha;</tt>" ny "<tt>&#913;</tt>" (Α) as "<tt>&#11373;</tt>" (Ɑ). Ta ɑ beg ec "<tt>&alpha;</tt>" ny "<tt>&#945;</tt>" (α) as "<tt>&#593;</tt>" (ɑ).
Bee ny shynnee
She lus sheer-vio eh bee ny shynnee (Sedum anglicum).
Caghlaa-stayd
She caghlaa corys çhiass-niartal veih un phaase stoo gys paase elley eh caghlaa-stayd.
Tra t'ou çhiow stooaltane, ta ny floagyn geddyn tooilley bree as t'ad goll er craa ny s'tappee. Er jerrey, t'ad brishey magh ass ny h-ynnydyn v'ad soit ayn, as t'ad goaill toshiaght dy skirrey harrish y cheilley. Ta shin gra dy vel y stooaltane lheie as çheet dy ve ny ushlagh.
Tra t'ou çhiow ushlagh, ta ny floagyn geddyn toilley bree as t'ad gleashaghey ny smoo tappee harrish y cheilley. Ta bree dy liooar ec floagyn ennagh dy scapail as goll magh 'syn aer. Ta shin gra dy vel yn ushlagh gaalaghey as çheet dy ve ny ghas.
My vees y ushlagh goll er çhiow ny s'odjey, nee floagyn ennagh scapail veih'n ushlagh cho tappee as dy bee bolganyn dy ghas jeant çheusthie jeh'n liughane. Eisht, bee yn ushlagh er roshtyn y poynt broie. She yn point-broie yn tempreilys jeh'n ushlagh tra t'eh gaalaghey.
Ta shin gra dy vel caghlaa-stayd ayn tra ta stooaltane lheie as çheet dy ve ny ushlagh, er-nonney tra ta ushlagh gaalaghey as çheet dy ve ny ghas (as bun-ry-skyn).
Robert Boyle
Va Robert Boyle (25 J. Geuree 1627 - 31 Nollick 1691) ruggit ayns Cashtal Lios Mór, Co. Phurt Largey, ayns Nerin. Va'n ayr echey feer verçhagh, as va Robert currit dys scoill ooasle ayns Sostyn tra v'eh hoght bleeaney d'eash. Ren eh troailt mygeayrt yn Oarpey marish ynseyder tra v'eh un vlein jeig d'eash. Ren Boyle pump-folmit dasyn hene, as ren eh kuse dy phrowaltyssyn er gas. Liorish shen, ren eh baghtal y kiangley eddyr towse-lhieenee as broo-gas (Leigh Boyle). Hooar eh magh nagh jean sheean troailt trooid folmid. Hooar eh magh neesht dy vel trimmid ec aer. She Boyle va'n chied pheiagh ren toiggal dy vel y chooid smoo jeh stoo jeant ass çhaglymyn dy stooghyn neuchramp ta shin gra bunstooghyn roo. Myr shen, she Boyle va'n chied heanseyr ren ymmyd jeh'n ockle "bunstoo". Veenee Boyle y fockle "bunstoo" as ren eh cooish oardreilagh as lodjicoil jeh kemmig. Kindagh rish shen, ta Robert Boyle coontit myr "ayr y chemmig". Cha phoose eh rieau. Hooar eh baase ayns Lunnin as eh tree feed as kiare bleeaney d'eash.
Queiggey Chernivtsi
She queiggey 'syn Ookraan heear eh Queiggey Chernivtsi (Чернівецька область Chernivets’ka oblast’) ny Chernivechchyna (Ookraanish: Чернівеччина) myr t'eh enmyssit dy mennick. She Chernivtsi y balley reiragh.
Maigh Locha
Ta Maigh Locha (Moylagh) ny valley beg ayns sheear hwoaie Choontae yn Vee, Nerin. Ta'n balley soit er gerrey da an Seanchaisleán er raad yn R195 mygeayrt 3 km veih'n joarey rish Coontae yn Eearvee. Cha nel 'sy valley beg agh club CLG, keeill Chatoleagh, bunscoill, as ruillick 'sy valley beg. Rere coontey-pobble ny bleeaney 2006 va 417 cummaltee 'sy valley beg as 'syn ard mygeayrt y valley beg.
Alice in Wonderland (scannane 1951)
She scannane aittys fansee kiaullee bioghit Americaanagh voish y vlein 1951 eh Alice in Wonderland. Hie yn scannane er ny ghientyn liorish Walt Disney Productions as v'eh bunnit er lioaryn Alice liorish Lewis Carroll. Y trass skeaylley jeig jeh ard-scannaneyn bioghit Disney, va'n chied taishbynys jeh'n scannane ayns Lunnin er 26 Jerrey Souree 1951 as ayns Caayr York Noa er 28 Jerrey Souree 1951. Ta'n scannane goaill stiagh gooyn Kathryn Beaumont myr Alice, Sterling Holloway myr y Cheshire Cat, Verna Felton myr y Queen of Hearts, as Ed Wynn myr y Mad Hatter. Ren Walt Disney eab Alice y aachummey myr ard-scannane bioghit ayns ny 1930yn as ren eh aavioghey yn smooinaght reesht ayns ny 1940yn. Hoshiaght, v'eh er smooinaght dy nee scannane jantys bio bioghit veagh yn scannane, agh ren Disney reih ard-scannane bioghit y yannoo fy yerrey.
Saint-Omer
She commyoon ayns twoaie yn Rank eh Saint-Omer (Sint-Omaars). She fo-veoiraght y rheynn Pas-de-Calais t'ayn as t'eh ny lhie 68 km çheu heear heear hwoaie veih Lille er y raad yiarn gys Calais. Ta ennym y noo Audomar, ren cur y Chreestiaght liorish gys yn ard, currit er y valley. 'Sy vlein 2010 va 14,506 deiney cummal ayn.
Coontae Tczew
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Tczew (Powiat tczewski). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Tczew y toiag reirey as y balley smoo ayn as eh ny lhie 31 km çheu yiass veih'n phreeu-valley queiggagh Gdańsk. Ta daa valley elley soit 'sy choontae: Pelplin, 20 km (12 mi) çheu yiass veih Tczew as Gniew, 31 km (19 mi) çheu yiass veih Tczew.
Ta'n coontae 697.54 kilomeaderyn kerrinagh er eaghtyr as 'sy vlein 2006 va 112,614 deiney cummal ayn. Va 60,263 deiney cummal ayns Tczew, 8,486 deiney ayns Pelplin, 6,787 ayns Gniew as 37,078 deiney cummal magh çheu çheerey.
Ta Coontae Tczew çhemmal rish Coontae Gdańsk 'sy twoaie, rish Coondaeghyn Malbork, Sztum as Kwidzyn 'sy niar, rish Coontae Świecie 'sy jiass, as rish Coontae Starogard 'sy neear.
Coontae Tczew er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns 6 slystyn (gmina) (un lyst valjagh, daa lyst valjagh-heerey as tree slystyn çheerey). T'ad ry-akin 'sy taabyl shoh heese, rere earroo yn phobble.
Ninon de l'Enclos
She ughtar, streebagh, as patroon ny h-ellynyn Franagh va Anne "Ninon" de l'Enclos, ta goll er lettyraghey chammah myr Ninon de Lenclos as Ninon de Lanclos (10 Sauin 1620 – 17 Jerrey Fouyir 1705).
Bea aeg
Ruggit myr Anne de l'Enclos ayns Paarys er 10 Sauin 1620, va'n far-ennym "Ninon" currit j'ee tra v'ee foast aeg liorish e ayr, Henri de l'Enclos, cloieder loot as cummeyder soilshit dynsee ee kys arrane y ghoaill as lute y chloie. Ayns 1632, v'eh ceaut magh ass y Rank er eebyrtys lurg co-lane. Tra hooar mayr Ninon, Marie Barbe de la Marche, baase jeih bleeaney ny s'anmey, hie Ninon neu-phoosit stiagh ayns thie cailleeyn dooey, agh dimmee ee ass y vlein ny yei. Son y chooid elley jeh'n vea eck, v'ee er chiarail tannaghtyn seyr as neu-phoosit.
Bea myr streebagh as ughtar
Erreish j'ee filley er-ash dys Paarys, haink urree dy ve feer ard-ghooagh ayns ny shamyryn oast, as haink er e ard-hamyr dy ve ny laaragh son resoonaght as lhaih ny h-ellynnyn lettyragh. Tra v'ee ayns e treeadyn aegey, v'ee freggyrtagh son greinnaghey Molière aeg, as tra hooar ee baase, ren ee faagail argid da mac e noteyr, paitçhey nuy bleeaney d'eash enmyssit François-Marie Arouet, haink er dy ve er enney myr Voltaire, son lioaryn y chionnaghey.
V'eh car yn eash shen haink urree dy ve ny streebagh cooyrtey. Ren Ninon goaill straih ghraihderyn ennymagh as berçhagh, goaill stiagh dooinney-mooinjerey yn ree Condé Mooar, Gaston de Coligny, as François, duc de La Rochefoucauld. Cha ren ny fir shen cur argid j'ee, ansherbee; ghow ee moyrn ass e çheet-stiagh seyr hene. Ayns 1652, ghow Ninon lhiabbagh rish Louis de Mornay, markys de Villarceaux, as va mac ruggit eck liorish, va enmyssit Louis. Ren ee beaghey as cummal marish y varkys derrey 1655, tra ren ee filley er-ash dys Paarys. Er-yn-oyr nagh ren ee filley er-ash da, huitt çhiassaghey er y varkys; son eshyn y yrjaghey, yiare Ninon e folt as chur ee ny kiogyn giarrit da, goaill toshiaght rish fassan y folt cuttagh à la Ninon.
Chur y vea shen (nagh row cha booisal 'sy traa shen ny myr v'eh ny s'anmey) as e barelyn er y chraueaaght reaghit trubbylyn j'ee, as v'ee currit stiagh 'sy phrysoon ayns Thie Cailleeyn Dooey ny Madelonnettes ayns 1656 fo oardagh Onnee yn Austeyr, Benrein y Rank as lhiass-venrein y vac eck Louisagh XIV. Beggan ny yei, ansherbee, ren Creesteeney, aa-venrein y Toolynn, keayrt urree. Er-yn-oyr dy ren Ninon broo neose er Creesteeney, ren yn aa-venrein screeu hug Cardinaal Mazarin er son Ninon as ren ee reaghey yn teyrey jee.
thumb|Etching by Antoine-Jean-Baptiste Coupé.
Myr freggyrtys, as myr ughtrar, ren ee fendeil jargaght y vea vie gyn y chraueeaght, goaill stiagh ayns La coquette vengée (Y Flid Chooilleenit) ayns 1659. Va enney mie urree chammah son y cheeayl v'eck.
Sheckteraght
Cha nel Ninon de l'Enclos mie er enney 'sy theihll mooar, agh t'ee mie er enney 'sy Rank raad ta'n ennym eck co-reggyrtagh rish y cheeal as yn aalid.
Denmys Edgar Allan Poe ee 'sy ghiare-skeeal echey "The Spectacles," myr denmys Rudyard Kipling ee ayns "Venus Annodomini". Ren Edwin Arlington Robinson goaill ymmyd jeh Ninon myr cowrey shenn aalid 'sy daan echey "Veteran Sirens." Screeu Dorothy Parker yn daan "Ninon De L'Enclos On Her Last Birthday" as denmys ee Ninon ayns nane jeh ny daanyn elley eck, "Words Of Comfort To Be Scratched On A Mirror". She L'Enclos y ven-eniagh 'sy chiaulldramey aittys Ninette liorish Charles Lecocq ayns 1896.
Corsaid
right|thumb|Corsaid ass ny 1890yn She sorçh dy gharmad ee corsaid (ass corset y Vaarle, as corps y Çhenn Rangish, as yn fockle shen çheet ass corpus, "corp", y Ladjyn). T'ad ceaut son dy chur cummey er y cholb son cooishyn aesthetagh ny lheeysagh. Ta corsaidyn ceaut ec mraane son y chooid smoo, agh ta fir ennagh ceau ad chammah.
Ayns ny bleeantyn jeianagh, ta'n enmys "corsaid" er ny yeeassaghey ec y çhynskyl fassan son dy chur sheese er garmadyn ta cosoylagh rish corsaidyn ayns tuarystal ny lomarcan. Dy mennick ta ny corsaidyn as ny colbeenyn shen goaill ymmyd jeh kianglaghyn braagyn as/ny craughey, as t'ad cosoylagh rish aght hendeeagh dy chorsaidyn. Ansherbee, cha nel ad gleashaghey er cummey'n cheaueyder. Ta feer-chorsaidyn jeant ec jeanteyderyn corsaidyn, as lhisagh ad ve towshit da'n cheaueyder ny lomarcan.
Enmys mynphlanaidyn
Ta daa veer ayns enmys formoil na:
She yn co-ordrail na, myr sampleyr (90377) Sedna ny. Ta ny h-eddyraishnyssyn lhiggit seose dy mennick nish, myr t'ayns 90377 Sedna, rere tosheeaght y rollageyder ny yn jurnyl. Ayns cliaghtey, ansherb:ee, ta'n earroo ny entreil catalogeagh da corpane ta mie er enney, as ta'n ennym ny yn enmys shallidagh ymmydit ayns ynnyd yn enmys formoil: Sedna,.
Chornobyl
She caayr ta begnagh treigit çheusthie jeh Cryss Eebyrtagh Chornobyl 'syn Ookraan eh Chornobyl (Чорнобиль), ny Chernobyl (Чернобыль). T'eh soit ayns Baljaght Vyshhorod ayns y twoaie jeh Queiggey Kyiv. Ta Chornobyl mysh 90 km çheu hwoaie jeh Kyiv as 160 km çheu yiass voish Gomel 'sy Velaroosh. Roish y folmaghey echey, va mysh 14,000 dy chummaltee ayn, agh jiu cha nel agh mysh 1,000 cummaltee ayn.
Emma Ledden
She ughtar, çhebbeyder çhellveeish, as craishteyder Yernagh ee Emma Ledden (ruggit ayns Corkee, Nerin, er 11 Nollick 1977). Hoshee e coorse çhellveeish er y chlaare paitçhyn The Den liorish Raidió Teilifís Éireann, roish my ren ee goll dys MTV Europe myr e chied hebbeyder Yernagh.
She aa-hebbeyder y chlaare çhellveeish paitçhyn Live & Kicking hie magh moghraghyn Jesarn er BBC One, agh daag ee yn staartey shen ayns 2000. Chammah's shen, t'ee er ny hebbal The Dancefloor Chart Show, MTV News, Select as Weekend Edition er MTV Europe.
Masiela Lusha
Ta Masiela Lusha ny ben-chloieder scannane as ardan Albaanagh as Americaanagh. Rug ee ayns Tiranë, yn Albaan er 23 Jerrey Fouyir, 1985.
Emma Ledden
Ec y traa t'ayn, ta Ledden roie e colught çhellinsh hene, Presenting to Sell. T'ee gobbraghey lesh LinkedIn myr Coyrleyder Ynsee as Çhellinsh. Ayns 2009, v'ee ny h-ard-vriw 'sy straih Total Xposure liorish TV3. Ayns 2013, hoilshee ee e chied lioar, The Presentation Book: How to Create It, Shape It and Deliver It. Lurg shen, hoilshee ee The Communication Book: How to Say It, Mean It, and Make It Matter ayns 2014.
Ayns Toshiaght Arree 2021, hoilshee Ledden e chied lioar phaitçhyn, My Mammy Knows Everything, ammys da dagh moir ta jugglaghey yn seihll. Ayns Averil 2021, hoilshee Ledden e nah lioar phaitçhyn, All the Rainbows Colours, lioar ta cur enney da'n chultoor as da'n chaghlaays da lhaihderyn aegey.
Bea phersoonagh
Ta Ledden beaghey ayns Coontae Ghivlyn lesh y fer sheshee as daa vac.
Make Mine Music
She scannane skeealyn çhaglit kiaullee bioghit Americaanagh voish y vlein 1946 eh Make Mine Music. V'eh gientit ec Walt Disney as skeayllit magh liorish RKO Radio Pictures. She eshyn y 8oo ard-scannane bioghit Disney as v'eh skeayllit magh er 20 Averil 1946.
Cooat fliaghee
right|thumb|Scollag ayns cooat fliaghee buigh. She cooat ushtey-yiooldagh ny jeenagh eh cooat fliaghee. Ta'n ennym jaggad fliaghee ymmydit ny keayrtyn son dy chur sheese er cooatyn fliaghee ta sheeyney sheese gys y vouin. Ta cooatyn fliaghee noa-emshyragh jeant seose ass eaddeeyn ushtey-yiooldagh so-ennalagh lheid as Gore-Tex as neelaneyn coodit. Ta ny h-eaddeeyn shen lhiggey da'n aer sthie skeaylley magh, agh shaghney skeaylley stiagh yn ushtey.
Ráth Moliain
Ta Ráth Moliain (Rathmolyon) ny valley beg ayns jiass Choontae yn Vee, Nerin. T'eh ny hoie 8 km çheu yiass veih Baile Átha Troim ec çheet ry-cheilley ny raaidyn ardjynagh R156 as R159. Ta keeill Chatoleagh as keeill Phrotestoonagh 'sy valley beg, myrane lesh bunscoill as daa hie lhionney.
Caghlaa emshyraght
right|thumb|Çhiassidyn aer eaghtyragh meanagh voish 2011 derrey 2021 ayns cosoylaght rish ny çhiassidyn eddyr ny bleeantyn 1956 as 1976.
Ta’n ennym caghlaa emshyraght çheet er çhiow ny cruinney, ardjaghey çhiassid meanagh yn Dowan, as er caghlaayn elley emshyraght kyndagh rish ardjaghey daa-ocseed charboan (CO₂) 'syn aeraght. Hoshee eh lesh loshtee geayil 'sy chaghlaa mooar çhynskylagh voish y vlein 1850 magh, as t'eh goll dy mooar ny smessey dagh blein nish.
Melody Time
She scannane kiaullee jantys bio/bioghit Americaanagh voish y vlein 1948 eh Melody Time. Va'n scannane gientit ec Walt Disney as skeayllit magh liorish RKO Radio Pictures er 27 Boaldyn 1948. T'eh jeant seose ass shiaght meeryn ta currit rish kiaull ennoil as kiaull çheerey as t'eh coontit myr y lhieggan kiaull ennoil jeh'n scannane hie roish, Fantasia. T'eh ny wheiggoo scannane bundeilit Disney lurg Saludos Amigos, The Three Caballeros, Make Mine Music, as Fun and Fancy Free.
Juan Clague
Tra haink eh er ash dys Mannin v'eh gobbragh myr fer-lhee ayns jiass yn Ellan as v'eh mie er enn da sleih myr dooinney va kenjal as jesh as va cooney lesh sleih va boght.
Ghow John soylley jeh cur shilley er sleih va cummal er y çheer as er coontey jeh shen v'eh loayrt ram Gaelg as dynsee eh ram kiaull Manninagh as ram shenn skeealyn mychione yn ellan ain.
Hooar eh ram skeealyn, kiaull as Gaelg voish dooinney enmyssit Bwoie Doal ny Tom Kermode. Va Tom ny eeasteyr va doal agh v'eh abyl dy insh skeealyn as goaill arrane dy mie as hooar John Clague ram fysseree mychione cooishyn Gaelgagh voish.
Booise da Dr John Clague ta shin toiggal foddey smoo mychione glare, kiaull as skeeal yn Ellan ain. Tra hooar eh baase ayns 1908 v’eh oanluckit ayns keeill sy jiass as va ny focklyn shoh screeuit mychione echey: ‘Hie eh mygeayrt jannoo mie.’
Faarney (lettyr)
She sheyoo lettyr abbyrlhit ny Gaelgey ee faarney (F, f), rere'n abbyrlhit Romanagh, as myr shen, sheyoo lettyr ny abbyrlhittyn elley haink ass.
Shennaghys
T'ad gra dy daink faarney jeh screeu caslys 'syn abbyrlhit Proto-Sinaitagh. T'ad cur vâv er y lettyr shoh, as er lhieu dy row eh cowraghey croagane ny bad. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ta'n bun cheddin ec Unjin, Vervine, Wooishlagh as Yiarn.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns Unicode, ta F mooar ec U+0046 as f beg ec U+0066.
Ayns ASCII, ta F mooar ec 70 as f beg ec 102. Ayns earrooyn jeesoil, shen 01000110 as 01100110.
Ayns EBCDIC, ta F mooar ec 198 as f beg ec 134.
Ayns HTML as XML, ta F mooar ec "<tt>&#70;</tt>" as f beg ec "<tt>&#102;</tt>".
Matt Smith
She aghteyr Sostynagh eh Matthew Robert Smith (ruggit er 28 Jerrey Fouyir 1982). Ta enney mie er son e phaartyn myr y chied chorpoilys foalley jeig jeh'n Doctor 'sy straih Doctor Who liorish y BBC as myr Flah Philip 'sy straih The Crown liorish Netflix raad hooar eh enmyssaght son Aundyr Primetime Emmy.
Hoshiaght, va Smith geearree ve ny vluckaneyr keirdey, agh ren y spondylolysis cur eh magh ass y spoyrt. Hie eh stiagh 'sy National Youth Theatre jannoo studeyrys er yn aghteyrys as y screeudeyrys crootagh ec Ollooscoill Anglia Hiar, as haink er dy ve ny aghteyr ayns 2003, cloie ayns cloiaghyn goaill stiagh Murder in the Cathedral, Fresh Kills, The History Boys as On the Shore of the Wide World ayns theateryn Lunnin. Sheeyney yn obbyr as ny schleieyn echey stiagh ayns theater West End, t'eh er ny chloie ayns gientynyn ardan Swimming with Sharks marish Christian Slater as myr Henry ayns That Face.
Haink e chied phaart er y çhellveeish ayns 2006 tra ren eh cloie Jim Taylor ayns The Ruby in the Smoke as The Shadow in the North. Haink e chied ard-phaart er y çhellveeish ayns 2007 'sy straih Party Animals liorish y BBC. Chloie Smith y chied chorpoilys foalley jeig jeh'n Doctor voish 2010 derrey 2013. V'eh ny ghooinney s'aa chloie yn karacteyr. 'Sy scannaneaght, ren eh cloie paart dooblagh ayns Womb (2010), as cummaghyn corpagh Skynet ayns Terminator Genisys (2015), y steet Jack ayns Last Night in Soho (2019), as Milo ayns Morbius (2022).
Caitríona Balfe
She aghteyr, gienteyder, as aa-chraishteyder fassan Yernagh ee Caitríona Mary Balfe (ruggit er 4 Jerrey Fouyir 1979). Ta enney share urree son e paart toshee myr Claire Fraser 'sy straih drama henndeeagh Outlander (2014–jiu) liorish Starz raad chossyn ee Aundyr British Academy Scotland, Aundyr Irish Film and Television, daa Aundyr People's Choice as tree Aundyryn Saturn. Chammah's shen, chossyn ee enmyssaghtyn son daa Aundyr Critics' Choice Television as kiare Aundyryn Golden Globe son y Ven-aghteyr Share ayns Straih Hellveeish - Drama.
Tra v'ee hoght bleeaney jeig d'eash as ee jannoo studeyryssyn er y drama ec Undinys Çhaghnoaylleeaght, Divlyn, hooar Balfe obbyr myr craishteyder fassan ayns Paarys. Feie jeih bleeaney, v'ee ry-akin ayns faghtyssyn soilsheenys as er roie-vollee son cowraghyn lheid as Chanel, Dolce & Gabbana, Alexander McQueen, Balenciaga, Givenchy, Bottega Veneta as Oscar de la Renta roish my ren ee jeeraghey er y chloie. Va paartyn toshee eck ayns ny straihyn moggylagh The Beauty Inside (2012) as H+: The Digital Series (2012–2013), as chloie ee ayns ny scannaneyn Super 8 (2011), Now You See Me (2013), Escape Plan (2013), Money Monster (2016), Ford v Ferrari (2019) as Belfast (2021).
Robert Cain
Va Robert Henry Cain (1909 - 1974) ruggit ayns y Çheen da paarantyn voish Mannin. Tra ren yn Nah Chaggey Dowanagh goaill toshiaght ayns 1939 ren eh listal stiagh ayns yn armee as haink eh dy ve ard-ghooagh son reddyn ren eh ec jerrey y Nah Chaggey. V'eh ny ard-chaptan ayns yn armee ren parashuital cooyl armee ny Natseeyn ayns 1944.
The Three Caballeros
She scannane skeealyn çhaglit kiaullee jantys bio/bioghit Americaanagh voish y vlein 1945 eh The Three Caballeros. Hie yn scannane er ny ghientyn liorish Walt Disney as er ny skeaylley magh liorish RKO Radio Pictures. Haghyr y chied taishbynys jeh'n scannane ayns Caayr Veksico er 21 Nollick 1944. V'eh skeayllit magh ayns ny Steatyn Unnaneysit er 3 Toshiaght Arree 1945 as 'sy Reeriaght Unnaneysit ayns Mayrnt 1945. V'eh ny 7oo ard-scannane bioghit Walt Disney, as ren eh kelloorey yn jeihoo feailley bleeaney jeh Donald Duck. Ta skeeal y scannane geiyrt er contoyrtyssyn trooid ayrnyn jeh America Jadjynagh, mestey bioghys tradishoonagh rish jantys bio. T'eh ny nah scannane mastey shey scannaneyn çhaglit hie magh liorish Walt Disney Productions car ny 1940yn, lurg Saludos Amigos (1942). Ta enney mie er chammah er-yn-oyr dy nee eshyn fer jeh ny chied ard-scannaneyn ren mestey bioghys tradishoonagh rish aghteyryn jantys bio.
Robert Cain
Va'n skimmee echey prowal geddyn droghad va goll harrish yn awin Rhine as begin daue prowal freayll rick er yn droghad dy voddagh armee ny Cumraagyn geddyn tessyn roish my row ny Natseeyn roshtyn yn droghad ad hene. Atreih, gyn yss da armee ny Cumraagyn va possan mooar jeh sidooryn Natseeagh ayn hannah lesh ram tankyn (va ny sidooryn shoh mie er enney da sleih myr Panzer Division).
Begin da skimmee Robert Cain caggey ny lomarcan son shey laa gyn cooney. Eshyn va'n ynrican offishear ren scapail bio. Reesht as reesht va Robert Cain caggey noi tankyn eer tra v'eh gortagh dy agglagh as eer tra nagh row eh abyl dy akin dy kiart.
Ren Robert Cain cur mow shey tankyn ny lomarcan as ram gunnyn mooarey. T'ad gra dy daink ny Natseeyn dy ve lag-chreeagh er coontey jeh dunnalys Cain. Er yn çheyoo laa as feed Mean Fouyir ren yn skimmee echey scapail as er coontey jeh ooilley ny reddyn ren eh va'n VC currit da. She yn VC yn aundyr smoo ard-ghooagh as scanshoil currit da sleih son caggey. T'eh currit dauseyn ta dunnal erskyn towse.
Haink eh erash dys Mannin as v'eh cummal ayns Balley Chashtal. Ta'n droghad ta goll harrish yn awin ayns Balley Chashtal mie er enn da sleih nish myr Droghad Cain. Hooar eh baase ayns Crowborough, Sussex er 2 Boaldyn 1974.
Germaanish
She fer jeh ny çhengaghyn Germaanagh Germaanish (Deutsch; ). She çhengey Ghermaanagh Heear ee, gollrish Baarle, Ollanish, as Affrickaanish. She fer jeh ny çhengaghyn smoo loayrit 'sy theihll t'ayn as t'ee coontit myr y chied çhengey ghooghyssagh 'syn Unnaneys Oarpagh. Ta ny smoo na 120 millioon loayrtee eck as t'ee loayrit liorish mysh 80 millioon loayrtee neu-ghooghyssagh. Ta Germaanish chadjinit goll er ynsaghey ayns scoillyn, ollooscoillyn as Undinyssyn Goethe feie yn chruinney.
Haink y chooid smoo jeh ny fockleyn ayns Germaanish woish Shenn Ghermaanish as yn lught çhengagh Injey-Oarpagh. Neeshtagh ta focklyn ayn voish Ladjyn as Ghreagish, as fir elley voish Frangish as Baarle.
Ta Germaanish goll er screeu 'syn abbyrlhit Ladjynagh. Chammah's ny 26 lettyryn cadjin, ta tree breeocklyn ayn as Umlautyn orroo (Ä/ä, Ö/ö, and Ü/ü) as y lettyr ß.
Reamys y Ghermaanish
Ta boodeeyssyn dy Ghermaanisheyryn ry-gheddyn ayns eear-choloin Germaanagh ny Nameeb, steat ren geddyn magh e neuchrogheydys veih'n Affrick Yiass 'sy vlein 1990, myrane lesh ayns king jurnaa arraghey magh Germaanagh gys ny Steatyn Unnaneysit, y Chanadey, Meksico, y Phobblaght Ghominicagh, y Vrasseel, yn Argenteen, y Pharaguay, yn Ooraguay, y Çhillee, y Pheroo, y Veneswaaley (raad hie yn abbyrt Alemán Coloniero er ny lhiassaghey), yn Affrick Yiass, as yn Austrail. 'Sy Nameeb ta undinyssyn ynsee Germaanish freillt ec Germaanee ny Nameeb.
Rere Global Reach (2004), ta 6.9% jeh pobbyl yn eddyr-voggyl ny Ghermaanisheyryn. Rere Netz-tipp (2002), ta 7.7% jeh duillagyn yn eddyr-voggyl screeuit 'sy Ghermaanish, as rere shen t'ee ny nah hengey smoo lurg y Vaarle ayns possan ny çhengaghyn Oarpagh. Myrane lesh shen, t'ad gra dy vel 12% jeh ymmydeyryn Google goaill ynnyd jeh'n eddyr-oaie Germaanish.
thumb|Sambylyn y Ghermaanish 'sy theihll laaoil 'sy Nameeb
Yn Oarpey
Er y chooid smoo, ta'n Ghermaanish goll er loayrt 'sy Ghermaan (raad t'ee myr y phreeu-hengey ec 95% jeh mooinjer y çheer), 'syn Austeyr (89%), 'syn Elveeish (65%), as ec y chooid smoo jeh pobbyl Lucsemburg, as Liechtenstein.
Ta boodeeyssyn Germaanisheyryn Oarpagh ry-gheddyn 'syn Iddaal Hwoaie (ayns Tirol Yiass as ayns baljaghtyn ennagh ayns queiggaghyn elley), ayns Cantoonyn Hiar ny Belg, ayns ardjyn Frangagh ny h-Alsaash as Lorraine, as ayns baljyn beggey joarree yn eear-choontae Jylland Yiass 'sy Danvarg.
Ta boodeeyssyn Germaanisheyryn ry-gheddyn 'sy Phobblaght Çheck, 'sy Clovack, 'syn Ungaar, 'sy Pholynn, 'sy Romaan, 'sy Terb, 'sy Roosh as 'sy Chassaghstaan. Haghyr jee-chlannaghey 'sy chooid smoo jeh ny boodeeyssyn shen lurg ruightaghyn ny Germaanee lurg y Nah Chaggey Mooar as ayns ny 1980yn as ny 1990yn as mooarane dy Ghermaanee garraghey gys y Ghermaan.
<!--
South America
In Brazil the largest concentrations of German speakers are in Rio Grande do Sul (where Riograndenser Hunsrückisch developed), Santa Catarina, Paraná, São Paulo and Espírito Santo. There are also important concentrations of German-speaking descendants in Argentina, Paraguay, Venezuela, Bolivia and Chile. The elder people of Pozuzo, in Peru (the only Austrian-German colony in the world) still communicate in their traditional Austrian, upper Inn valley dialect. In the 20th century, over 100,000 German political refugees and invited entrepreneurs settled in Latin America, in countries such as Costa Rica, Panama, Venezuela, and the Dominican Republic, to establish German-speaking enclaves, and reportedly there is a small German immigration to Puerto Rico. Nearly all inhabitants of the city of Pomerode in the state of Santa Catarina in Brazil can speak German. However, in most other locations where German immigrants settled, the vast majority of their descendents no longer speak German, as they have been largely assimilated into the host language and culture of the specific location of settlement; generally English in North America, and Spanish or Portuguese in Latin America.
North America
In the United States, the states of North Dakota and South Dakota are the only states where German is the most common language spoken at home after English (the second most spoken language in other states is either Spanish or French). An indication of the German presence can be found in the names of such places as New Ulm and many other towns in Minnesota; Bismarck (state capital), Munich, Karlsruhe, and Strasburg in North Dakota; New Braunfels and Muenster in Texas; and Kiel, Berlin and Germantown in Wisconsin.
Between 1843 and 1910, more than 5 million Germans emigrated overseas, mostly to the United States. German remained an important medium for churches, schools, newspapers, and even the administration of the United States Brewers' Association through the early 20th century, but was severely repressed during World War I. Over the course of the 20th century many of the descendants of 18th century and 19th century immigrants ceased speaking German at home, but small populations of elderly (as well as some younger) speakers can be found in Pennsylvania (Amish, Hutterites, Dunkards and some Mennonites historically spoke Hutterite German and a West Central German variety of German known as Pennsylvania Dutch), Kansas (Mennonites and Volga Germans), North Dakota (Hutterite Germans, Mennonites, Russian Germans, Volga Germans, and Baltic Germans), South Dakota, Montana, Texas (Texas German), Wisconsin, Indiana, Oregon, Louisiana and Oklahoma. A significant group of German Pietists in Iowa formed the Amana Colonies and continue to practice speaking their heritage language. Early twentieth century immigration was often to St. Louis, Chicago, New York, Milwaukee, Pittsburgh and Cincinnati.
In Canada, there are 622,650 speakers of German according to the most recent census in 2006, while people of German ancestry (German Canadians) are found throughout the country. German-speaking communities are particularly found in British Columbia (118,035) and Ontario (230,330). There is a large and vibrant community in the city of Kitchener, Ontario, which was at one point named Berlin. German immigrants were instrumental in the country's three largest urban areas: Montreal, Toronto, and Vancouver; while post-Second World War immigrants managed to preserve a fluency in the German language in their respective neighborhoods and sections. In the first half of the 20ᵗʰ century, over a million German-Canadians made the language Canada's third most spoken after French and English.
In Mexico there are also large populations of German ancestry, mainly in the cities of: Mexico City, Puebla, Mazatlán, Tapachula, Ecatepec de Morelos, and larger populations scattered in the states of Chihuahua, Durango, and Zacatecas. German ancestry is also said to be found in neighboring towns around Guadalajara, Jalisco and much of Northern Mexico, where German influence was immersed into the Mexican culture. Standard German is spoken by the affluent German communities in Puebla, Mexico City, Nuevo León, San Luis Potosí and Quintana Roo.
The dialects of German which are or were primarily spoken in colonies or communities founded by German-speaking people resemble the dialects of the regions the founders came from. For example, Pennsylvania German resembles Palatinate German dialects, and Hutterite German resembles dialects of Carinthia. Texas German is a dialect spoken in the areas of Texas settled by the Adelsverein, such as New Braunfels and Fredericksburg. In the Amana Colonies in the state of Iowa, Amana German is spoken. Plautdietsch is a large minority language spoken in Northern Mexico by the Mennonite communities, and is spoken by more than 200,000 people in Mexico. Pennsylvania Dutch is a dialect of German spoken by the Amish population of Pennsylvania, Indiana, and Ohio.
Hutterite German is an Upper German dialect of the Austro-Bavarian variety of the German language, which is spoken by Hutterite communities in Canada and the United States. Hutterite is spoken in the U.S. states of Washington, Montana, North Dakota, South Dakota, and Minnesota; and in the Canadian provinces of Alberta, Saskatchewan and Manitoba. Its speakers belong to some Schmiedleit, Lehrerleit, and Dariusleit Hutterite groups, but there are also speakers among the older generations of Prairieleit (the descendants of those Hutterites who chose not to settle in colonies). Hutterite children who grow up in the colonies learn to speak Hutterite German before learning English, the standard language of the surrounding areas, in school. Many of these children, though, continue with German Grammar School, in addition to public school, throughout a student's elementary education.
Australia
In Australia, the state of South Australia experienced a pronounced wave of immigration in the 1840s from Prussia (particularly the Silesia region). With the prolonged isolation from other German speakers and contact with Australian English some have suggested a unique dialect formed known as Barossa German spoken predominantly in the Barossa Valley near Adelaide. Usage sharply declined with the advent of World War I, due to the prevailing anti-German sentiment in the population and related government action. It continued to be used as a first language into the twentieth century but now its use is limited to a few older speakers.
New Zealand
At the last census (2006), 37,500 people in New Zealand spoke German. This made German the third most spoken European language after English and French and overall the ninth most spoken language. German is something of an invisble minority language, however, as most speakers, other than the very young, are fluent in English. Unlike some less widely spoken languages (for example Korean, Niuean, and Cook Island Maori), government departments make no provision for communication with German speakers in their language.
Asia
There is also an important German creole being studied and recovered, named Unserdeutsch, spoken in the former German colony of Papua New Guinea, across Micronesia and in northern Australia (i.e. coastal parts of Queensland and Western Australia), by a few elderly people. The risk of its extinction is serious and efforts to revive interest in the language are being implemented by scholars. A few Indonesian elderly may also speak German.-->
Cleaysh vuc
She lus lussagh 'sy chynney Aristolochiaceae ee cleaysh vuc (Aristolochia clematitis). T'ee dooghyssagh da'n Oarpey. Ta'n lus nieunagh.
Jalloo-oaylleeaght
Ta duillagyn cree-chrooagh eck, as blaaghyn feddanoil buigh-ghlass. T'ee snaie cast gish lossreeyn elley dys drappal cour yn ghrian.
Ymmyd lheeys as nieu
Va ymmyd jeant jee myr lus lheeys, as myr shen t'ee ry-akin ny keayrtys çheymooie jeh'n rheamys dooghyssagh eck, raad erbee v'ee goll er troarey. T'ad credjal dy nee cleaysh vuc va bun thousaneyn dy chooishyn jeh gorley aaragh Balkanagh 'syn Romaain, y Vulgeyr, yn Serb, Bosnia as Herzegovina as yn Chroit, kyndagh rish flooyr sollit gyn yss lesh cleaysh vuc. Ta feanish ayn jeh kanghyr ammyr mooiney erreish da ee y lus. Ta kiangley ayn eddyr gorley aaragh as geayrag aristolochagh, t'ayns y lus. Hooar magh ad y kiangley erreish da lheelann reurid 'sy Velg jannoo ymmyd jeh lus elley 'sy chynney myr brasneyder moon. Haink brishey aaragh er kuse dy hurransee.
Berkshire
She coontae jesh-chliaghtagh as neuvoirvaljagh thallooinit ayns Sostyn Hiar Yiass eh Berkshire. T'eh çhemmit liorish Sheer Aah yn Ollee da'n twoaie, Lunnin Vooar as Surrey da'n çhiar, Hampshire da'n jiass, as Wiltshire da'n çheear.
Ayns 1998, ren ad lughtyn-reilley unnaneagh jeh ny slystyn v'echey, as myr shen cha nel coonceil choontae ayn jiu. Ny yei shen, cha ren ad scryssey magh y choontae hene. Ta'n choontae jesh-chliaghtagh jeant jeh ny lughtyn-reilley heese: Berkshire Heear, Reading, Wokingham, Bracknell Forest, Windsor as Maidenhead, as Slough.
Ta Berkshire ny 'er jeh Coondaeghyn Lunnin.
Kallithea
She Kallithea (Καλλιθέα) y 8oo baljaght smoo 'sy Ghreag as y 4oo baljaght smoo ayns ard moirvaljagh ny h-Atheen (lurg yn Atheen hene, Piraeus as Peristeri). T'eh soit ny hoie mysh 3 km çheu yiass veih çheshvean yn Atheen.
Beetys
She lus yn-ee eh beetys (Beta vulgaris fogh. vulgaris arr. conditiva as enmyn elley).
Ymmyd
T'ad gee fraue veetys broit, ny mynyiarrit ayns glassan. T'ad jannoo piggyl assjee. 'syn Europey Hiar t'ad jannoo borscht assjee. Ta ny duillagyn echey yn-ee myrgeddin.
Cha nel betanin goll er lheie 'sy volg, as ayns co-chruinnaght ard, foddee eh jiargaghey mooin as keck. T'eh jeeaghyn gollrish eiyrtys fuill, agh t'eh neuskielleydagh.
Jalloo-oaylleeaght
Ta duillagyn mooarey craplaghey echey, as cuishlin baghtal ry-akin 'sy vean oc. Ta gass as fraue jiarg echey, as famman liauyr ec y 'raue.
Eileen (arraneyder Ookraanagh)
{{WD Kishtey Fys Dooinney Olena Androsova }} She Eileen yn ennym keirdey er y çhyndaader, y screeudeyr blog, as yn arraneyder Ookraanagh Olena Androsova (Олена Андросова; ruggit er 30 Mean Fouyir 1988 ayns Rivne).
Beashnys
Dirree Eileen magh ass Colleish Ostroh yn Ollooscoill Ashoonagh as ren ee obbraghey feie tammylt myr çhyndaader.
Er 4 Mean Fouyir 2021 ren ee goaill ayrn 'sy feailley cultooragh theayagh Comic Con Ukraine ayns Kyiv.
Ec toshiaght Yerrey Fouyir 2022, va ny smoo na 167,000 eiyrtyssee eck er YouTube.
Cooat duffyl
right|thumb|'Sy fotograf shoh, ta [[Alex Kapranos veih'n vann Franz Ferdinand ceau cooat duffyl.]] She cooat ta jeant ass duffyl, sthoo garroo, gloo, olley, eh cooat duffyl. Ta'n ennym duffyl çheet magh ass ennym y valley Belgagh Duffel ayns queiggey Antwerp - bun-voayl y sthoo. Va poagaghyn duffyl jeant ass y sthoo cheddin dy bunneydagh.
Ta cooatyn duffyl ny gharmadyn Goaldagh tradishoonagh, as y bun oc 'sy vlein 1890 tra ren John Partridge, jeanteyder eaddeeyn mooie, margaghey cooatyn va jeant ass duffyl.
Saludos Amigos
She scannane skeealyn çhaglit jantys-bio bioghit Americaanagh voish y vlein 1943 eh Saludos Amigos (Spaainish son "Bannaghtyn, Chaarjyn"). Va'n scannane gientit ec Walt Disney as skeayllit magh liorish RKO Radio Pictures. She eshyn y 6oo ard-scannane bioghit Disney as y chied ass shey scannaneyn bundeilit va gientit liorish Walt Disney Productions ayns ny 1940yn. Bunnit ayns America Ladjynagh, t'eh jeant seose jeh kiare meeryn; ta Donald Duck ayns daa jeu as Goofy ayns fer jeu. T'eh goaill stiagh y chied huarystal jeh José Carioca, y parrad sigar Brasseelagh. Hie Saludos Amigos magh da'n chied cheayrt ayns Rio de Janeiro er 24 Luanistyn 1942. V'eh skeayllit magh ayns ny Steatyn Unnaneysit er 19 Toshiaght Arree 1943. Va Saludos Amigos cha ennoil dy ren Walt Disney reih scannane elley mychione America Ladjynagh, The Three Caballeros, y chroo, as hie eh er ghientyn daa vlein ny s'anmey. She Saludos Amigos yn ard-scannane bioghit s'girrey lesh Disney as eh 42 vinnid er liurid.
Purt Varrey Ghoolish
right|thumb|Kione-stashoon y phurt varrey Ta Purt Varrey Ghoolish (Douglas Harbour) ny soie faggys da Kione Ghoolish ec kione jiass Ghoolish, preeu-valley Vannin. She preeu-phurt yn Ellan son traght as carbid hraghtee as phreevaadjagh. Ta burtyn er lheh ayn son tankeyryn ooill as gas myrane lesh lhongyn lughtee cadjin, baataghyn eeastagh, as baataghyn towshan, keeshyn-marrey as lhuingyssagh. Doshil y chied stashoon birling 'sy vlein 2001 as t'eh kiarail burtyn da baataghyn roortys.
Ta Purt Varrey Ghoolish jeant seose jeh'n Phurt Vooie as y Phurt Sthie, as t'ad scarrit veih nyn geilley liorish Droghad Bascule. Ta kione-stashoon y phurt varrey ny hoie er çheu hiar hwoaie yn phurt marish stiureydys y phurt.
Ta'n Phurt Vooie jeant seose jeh daa cheiy, kiare callooyn marrey, un vurt jeig, as ynnyd da baataghyn sauçhys. T'ad ny callooyn marrey na:
T'ad yn daa cheiy na:
Ta'n Phurt Sthie lhiggey da entreilys as burtys ny baataghyn beggey.
Bossan Pheddyr
She lus 'sy chynney Asteraceae eh bossan Pheddyr (Tanacetum parthenium). V'eh dooghyssagh da'n yn Euraishey (Lieh-inshey Valkanagh, Anatolia as y Choagaash) agh t'eh skeaylt harrish y teihll jiu. T'eh ry-akin 'syn Oarpey, America Hwoaie as yn Çhillee.
Jalloo-oaylleeaght
T'eh gaase dys crouw wheesh as 46cm er yrjid.
Ymmyd
Va ymmyd jeant jeh myr losserey lheeys noi çhiassaghey, çhingyssyn king as gailley. Ta cooid vreeoil bossan Pheddyr goaill stiagh parthenolide as tanetin, as melatonin. Foddee eh cur aawoalley allergagh ort, goaill stiagh gorley craitnagh coventyn, çhingys gailley, as askaidjyn beill. T'ad cur coyrle n'oi rish torraghys.
The Many Adventures of Winnie the Pooh
She scannane skeealyn çhaglit kiaullee bioghit Americaanagh voish y vlein 1977 eh The Many Adventures of Winnie the Pooh. Hie yn scannane er ny ghientyn liorish Walt Disney Productions as er ny rheynn magh liorish Buena Vista Distribution. She eshyn ta'n 22h ard-scannane bioghit Disney as v'eh skeayllit magh da'n chied cheayrt er taishbynys dooblit marish The Littlest Horse Thieves er 11 Mayrnt 1977.
Ren ny karacteyryn ayn croo kiartys dellal jeant seose jeh ram skeealyn as claareeyn çhellveeish eiyrtagh, eaddeeyn, lioaryn, gaihyn, as tayrnys fo'n ennym cheddin ec Disneyland, Walt Disney World, as Hong Kong Disneyland ayns bishaghey rish Pooh's Hunny Hunt ayns Tokyo Disneyland.
Dún Doire
Ta Dún Doire (Dunderry, Yernish son "Doon Darragh") ny valley beg ayns mean Choontae yn Vee, Nerin. T'eh ny hoie 7 km çheu heear yiass veih'n Ooive as 6 km çheu hwoaie veih Baile Átha Troim er y raad eddyr Baile Átha Buí as Ráth Cairn er un çheu as Dún Seachlainn er y çheu elley. Ta keeill Chatoleagh, shapp, bunscoill, club CLG, as daa hie lhionney ry-gheddyn 'sy valley beg, myrane lesh ruillick er y raad gys yn Ooive.
Ava Max
She arraneyder as screeudeyr arrane Americaanagh ee Amanda Ava Koci (ruggit myr Amanda Koçi er 16 Toshiaght Arree 1994), ta goll er enney dy keirdey myr Ava Max. Ren ee fo-screeu marish Atlantic Records ayns 2016, raad skeayll ee magh e singyl brishey magh, "Sweet but Psycho", ayns Luanistyn 2018. Ren yn arrane roshtyn earroo nane ayns 22 heer, as ren eh roshtyn earroo jeih er y chaart kiaullee Billboard Hot 100 ayns ny Steatyn Unnaneysit. Ayns Mayrnt 2020, skeayll Max magh yn arrane, "Kings & Queens", ren roshtyn earroo 13 er y Billboard Hot 100 as earroo 19 er y UK Singles Chart 'sy Reeriaght Unnaneysit. Lurg shen, va'n chied albym eck, Heaven & Hell, skeayllt magh ayns Mean Fouyir 2020, ren roshtyn earroo jees er y UK Albums Chart as earroo 27 er y Billboard 200 ayns ny Steatyn Unnaneysit. Ayns Mee Houney 2020, va'n arrane "My Head & My Heart" skeayllt magh, ren roshtyn earroo 45 er y Billboard Hot 100 as earroo 18 er y UK Singles Chart. Skeayll Max magh e nah albym seyrlann, Diamonds & Dancefloors, er 27 Jerrey Geuree 2023.
Kianglaghyn magh
-
Beetys marrey
She lus sheer-vio eh beetys marrey (Beta vulgaris fogh. maritima). T'eh dooghyssagh da slystyn ny h-Oarpey, ny h-Affrick hwoaie, as ny h-Aishey jiass. She shennayr lossreeyn cadjin t'ayn, myr sampleyr, beetys as beetys shugyr. Ta ny duillagyn echey yn-ee.
Jalloo-oaylleeaght
T'eh gaase wheesh as 1.2m er yrjid. Ta duillagyn dorraghey-geayney gloasagh echey, as gish yiargey oc dy mennick. Ta blaaghyn gaase er kibbin liuayr eddyr Jerrey Souree as Mean Fouyir. Cha nel gish ny petylyn ec ny blaaghyn, agh ta staimynyn buighey ry-akin. T'ad daa-ghooghyssagh as goll er pollnaghey ec y gheay. T'eh gaase er thalloo tash jeeigit dy mie.
Hebe Camargo
She ben-chloieder Vrasseelagh va Hebe Maria Monteiro de Camargo Ravagnani (8 Mart 1929 29 Mean Fouyir 2012).
Corockle feeacklagh
thumb|200px|Fockley magh corockle feeacklagh. Ta'n [[çhengey ayns jiarg, as sideyn cowraghey stroo yn aer.]] Ta corockle feeacklagh goll er fockley magh liorish y çhengey bentyn da ny feeacklyn s'ardjey. Shoh feeacklee yn Abbyrlhit Sheeanagh Eddyr-ashoonagh:
Guilckagh
Ta daa cheeal ec guilckagh. Foddee eh çheet er:
Tommy Cain
thumb|Tommy Cain She shiaulteyr voish Purt le Moirrey va Thomas Cain, (1896 - 1950) ren ram ayns y Chied as Nah Chaggey Downagh. Ayns 1916 v'eh ny chaptan jeh baatey-caggee ayns y Cheayn Sheear as ayns 1917 v'eh ny chaptan jeh baatey er-lheh, enmyssit HMS Glen, va prowal sinkal baatyn-U.
Baljaghtyn ayns Åland
Ta ny 16 baljaghtyn ayns Åland rheynnit ayns tree fo-ardjyn: Mariehamn, çheu çheerey as yn ellanragh.
Tommy Cain
Hooar eh yn boyn DSC son yn dunnalys echey ayns sinkal kuse dy vaateyn-U lesh HMS Glen.
Baljaghtyn ayns Åland
600px|center|thumb|Baljaghtyn Åland er caslys-çheerey
Tommy Cain
Eddyr ny caggaghyn v'eh gobbraghey er ny baatyn echey magh ass Purt le Moirrey as voish 1929 lesh The IOM Steam Packet (Paggad Bree) va shiaulley eddyr Mannin as Sostyn.
Ayns 1940 va sidooryn voish ooilley ny h-Ellanyn shoh as y Rank prowal scapail voish ny Natseeyn as she Dunkirk yn boayl v'ad ooilley çhymsagh ry-cheilley as fuirraghtyn rish baatyn dy ghoaill ad thie.
Va Tommy goll noon as noal reesht as v’eh arryltagh stiurey yn Ben my Chree erash dys Dunkirk eer nagh row monney sleih elley geearree jannoo eh. V’ad abyl dy chooney lesh ram sidooryn elley booise da’n skimmee shoh as obbyr ren Tommy.
Tra va Tommy er yn traie ayns Dunkirk hooar eh moddey va ayns drogh stayd as jeeaghyn trimshagh agglagh, hug eh lesh yn moddey thie dys Purt le Moirrey as hug eh yn ennym Belgie er!
Ren yn Ben my Chree sauail 4,095 sidooryn voish ny traieyn ec Dunkirk as va 8,953 goit ersooyl booise da’n baatey,Tynwald.
She feniagh jeh daa chaggey va Tommy Cain as eshyn sinkal baateyn-U sy chied chaggey as sauail ram sidooryn ayns nah chaggey y theihll.
Vincent van Gogh
thumb|upright=1.2|[[Lussyn ny Greiney (straih van Gogh)|Lussyn ny Greiney (F.458), aa-obbyr y chiarroo lhieggan (cooylrey buigh), Luanistyn 1889. Thie Tashtee van Gogh, Amsterdam]] thumb|upright=1.2|[[Magher Curnee marish Fannagyn, 1890. Thie Tashtee van Gogh, Amsterdam]]
She peinteyr Eear-Impressionagh Ollanagh va Vincent Willem van Gogh (30 Mayrnt 1853 – 29 Jerrey Souree 1890). Lurg e vaaish, haink er dy ve coontit myr fer jeh ny figgyryn smoo ennoil as smoo cummaghtagh ayns shennaghys ellyn y Theihill Heear. Harrish jeihaght, chroo eh mysh 2,100 obbraghyn, goaill stiagh mysh 860 caslyssyn ooill, y chooid smoo jeu jeant 'sy daa vlein jerrinagh jeh'n vea echey. T'ad goaill stiagh reayrtyn çheerey, jallooyn neu-vio, co-chaslyssyn, as hene-chochaslyssyn marish daaghyn creeoil as skeabeydys dramadagh, breeoil, as trome-cheayllagh lhig da bunneeaght yn ellyn noa-emshyragh. Cha row rah hraghtee echey as, er cooishyn y verginaght as y voghtinys, hooar eh baase rere dunverys hene tra v'eh 37 bleeaney d'eash.
Va van Gogh ruggit lesh lught thie meanvrastyllagh ooasle. She paitçhey trome, kiune, as smooinaghtagh v'eh. Hoshee eh tayrn tra v'eh foast aeg as tra v'eh ny ghooinney aeg ren eh obbraghey myr delleyder ellyn, jurnaaghey dy mennick, agh haink merginaght er tra v'eh scughit dys Lunnin. Chass eh dys y chraueeaght as cheau eh lhing ghiare myr çhaghter Phrotestoonagh y tushtal ayns jiass y Velg. Feie tammylt v'eh beaghey eddyr drogh-laynt as y lomarcanys roish my doshee eh peintal ayns 1881 lurg haink eh er-ash dys y valley echey marish e phaarantyn. Ren e vraar aeg Theo meansal eh; ren y jees jeu freill co-reggyrtys liauyr lesh lettyryn chur da'n enney echey myr ellyneyr lurg e vaaish.